Området har mange funn fra steinalder frem til moderne tid. I 2013 ble det gravd ut på to lokaliteter. På den ene er det funnet et mesolittisk materiale under flygesandslag med bosetningsspor og dyrkingslag oppå. På den andre lokaliteten er bl.a. flintmateriale fra yngre steinalder identifisert under et yngre lag av bosetningsspor og dyrkingslag med for eksempel perledekorert spannformet keramikk.